
Opis sprememb
S sprejetjem novega Zakona o javnih uslužbencih (ZJU-1) je bil vzpostavljen prenovljen normativni okvir uslužbenskega sistema, katerega cilj je učinkovitejše upravljanje kadrovskih postopkov v državni upravi ter zmanjšanje administrativnih bremen pri zaposlovanju javnih uslužbencev.

Zakonodaja, ki jo je bilo treba spremeniti
· Zakon o javnih uslužbencih (ZJU-1).

Bistvo administrativne razbremenitve
Ključni element ukrepa predstavlja vzpostavitev Centra za kadre kot enotne vstopne točke za zaposlovanje v državni upravi in podporo kadrovskim procesom. Center za kadre prevzema centralizirano izvedbo prvega dela izbirnega postopka, vključno s preverjanjem osnovnega poznavanja državne ureditve in ureditve lokalne samouprave (namreč strokovna usposobljenost zajema tudi temeljne kompetence) ter temeljnih osebnih sposobnosti in veščin kandidatov.

Na koga sprememba vpliva
· Kandidate za zaposlitev v državni upravi.
· Kadrovske službe organov državne uprave.
· Organe državne uprave, ki izvajajo postopke zaposlovanja.

Skupni učinki
Učinki ukrepa so organizacijske, razvojne in administrativne narave. Prenovljen sistem zaposlovanja omogoča hitrejše in bolj učinkovite javne natečaje, večjo preglednost in sledljivost postopkov ter bolj enotno in pravično obravnavo kandidatov. Digitalizacija postopkov razbremenjuje kadrovske službe, zmanjšuje administrativna tveganja in prispeva k učinkovitejšemu upravljanju kadrovskih virov v državni upravi. Posredno ukrep krepi tudi zaupanje javnosti v transparentnost in strokovnost kadrovskih postopkov državne uprave.

